У Вікіпедыі ёсць артыкулы пра іншых асоб з прозвішчам Баскакаў.

**Павел Баскакаў** (нар. 28 лістапада 1991) — беларускі футбаліст, паўабаронца.

Клубная кар’ера
---------------

Выхаванец мінскай футбольнай школы «Фартуна», пазней трапіў у склад барысаўскага БАТЭ, дзе гуляў за дубль. Сезон 2010 правёў у арэндзе ў слонімскім «Камунальніку», а на наступны год дэбютаваў у Вышэйшай лізе ў складзе «Віцебска». У верасні 2011 года пакінуў віцебскі клуб і зноў апынуўся ў «Камунальніку».

Пачынаючы з сезона 2012 стаў выступаць у Першай лізе за «Смаргонь». Спачатку толькі выхадзіў на замену, але потым замацаваўся ў аснове. У сезоне 2014 ужо быў адным з найлепшых у складзе смаргонцаў, прыняў удзел у 29 матчах чэмпіянату з 30 і дапамог «Смаргоні» заняць высокае чацвёртае месца.

У лютым 2015 года перайшоў у «Граніт», які па выніках сезона 2014 вярнуўся ў Вышэйшую лігу. У складзе «Граніта» стаў выступаць за дубль, у асноўнай камандзе зрэдку выхадзіў на замену. У сакавіку 2016 года пакінуў Мікашэвічы і далучыўся да мінскага «Промня». У пачатку 2017 года пакінуў сталічную каманду, а ўлетку далучыўся да «Узды».

У пачатку 2018 года трапіў у заяўку «Крумкачоў» на сезон 2018, які каманда пачала ў Другой лізе пасля таго, як не была дапушчана да ўдзелу ў Вышэйшай лізе. Па выніках сезона дапамог камандзе выйсці ў Першую лігу.

У студзені 2019 года падоўжыў кантракт са сталічным клубам, які змяніў афіцыйную назву на НФК. У першай палове 2019 года звычайна выхадзіў у стартавым складзе, а пазней стаў у асноўным зрэдку выхадзіць на замену. У студзені 2020 года пакінуў НФК.

У лютым 2020 года падпісаў кантракт з пінскай «Хваляй». Пакінуў каманду па заканчэнні сезона 2020.

У ліпені 2021 года далучыўся да стаўбцоўскага «Кронана», дзе гуляў да канца сезона.

У пачатку 2024 года стаў адміністратарам каманды БАТЭ-2.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2009 | дубль | БАТЭ | Беларусь | 25 | 3 |
| 2010 | Д2 | Камунальнік | Беларусь | 25 | 1 |
| 2011 (1) | Д1 | Віцебск | Беларусь | 5 | 0 |
| 2011 (2) | Д3 | Камунальнік | Беларусь | 13 | 1 |
| 2012 | Д2 | Смаргонь | Беларусь | 15 | 2 |
| 2013 | Д2 | Смаргонь | Беларусь | 23 | 1 |
| 2014 | Д2 | Смаргонь | Беларусь | 29 | 4 |
| 2015 | Д1 | Граніт | Беларусь | 5 | 0 |
| 2016 | Д2 | Прамень | Беларусь | 19 | 3 |
| 2017 (2) | Д3 | Узда | Беларусь | 5 | 0 |
| 2018 | Д3 | Крумкачы | Беларусь | 26 | 8 |
| 2019 | Д2 | НФК | Беларусь | 19 | 3 |
| 2020 | Д2 | Хваля | Беларусь | 11 | 1 |
| 2021 (2) | Д3 | Кронан | Беларусь | 5 | 1 |
|

Крыніцы
-------

1. ↑  Pavel Baskakov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  "Гранит" заключил контракты с Каршакевичем и Баскаковым (руск.). *football.by* (2 лютага 2015). Праверана 11 красавіка 2024.
3. ↑  Голяткин на просмотре в "Граните", Кашкавал и Антонюк не подошли клубу (руск.). *football.by* (10 сакавіка 2016). Праверана 11 красавіка 2024.
4. ↑  Трачинский и Русецкий стали игроками НФК. Костюкевич, Пархачев и еще два футболиста продлили контракты (руск.). *football.by* (28 студзеня 2019). Праверана 11 красавіка 2024.
5. ↑  НФК расстался с Баскаковым (руск.). *football.by* (16 студзеня 2020). Праверана 11 красавіка 2024.
6. ↑  Дмитрий Градобоев и Павел Баскаков подписали контракты с "Волной" (руск.). *football.by* (6 лютага 2020). Праверана 11 красавіка 2024.
7. ↑  Баскаков Павел Игоревич (руск.). *Афіцыйны сайт барысаўскага БАТЭ*. Праверана 11 красавіка 2024.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · Soccerway · teams.by · Transfermarkt (ігрок) · Прэсбол |